להב שני

להב שני (נולד ב-7 בינואר 1989) הוא מנצח ופסנתרן ישראלי המשמש כמנהל המוזיקלי של התזמורת הפילהרמונית הישראלית. הוא משמש גם כמנהלה המוזיקלי של התזמורת הפילהרמונית של רוטרדם שבהולנד החל מעונת 2018–2019. בשנת 2026 יתמנה למנצח הראשי של הפילהרמונית של מינכן, לאחר שבאותה שנה יסיים את תפקידו ברוטרדם. להב שני התחיל ללמוד נגינה בפסנתר אצל חנה שלגי בקונסרבטוריון גבעתיים. הוא למד בתיכון "תלמה ילין" והמשיך את לימודיו בבית הספר למוזיקה ע"ש בוכמן-מהטה באוניברסיטת תל אביב, כתלמידו של פרופסור אריה ורדי. למד ניצוח אצל פרופסור כריסטיאן אוולד, בבית הספר הגבוה למוזיקה ע"ש הנס אייזלר בברלין. הוא בוגר יחידת הנגנים הצעירים של המרכז למוזיקה ירושלים במשכנות שאננים. בנוסף לפסנתר שני מנגן גם בקונטרבס. מורו היה טדי קלינג, נגן ראשי בתזמורת הפילהרמונית הישראלית. הוא זכה במלגת לימודים בקונטרבס מטעם קרן התרבות אמריקה-ישראל, וניגן בין השאר עם התזמורת הפילהרמונית הישראלית תחת שרביטם של זובין מהטה, דניאל בארנבוים וגוסטאבו דודאמל. השתתף בכיתות אמן עם הפסנתרנים אנדראש שיף, ג'ון אוקונור, אלכסנדר תוראדזה וקלוד פרנק. בשנת 2000, בהיותו בן 11, השתתף בעונה הרביעית של תחרות הכישרונות הצעירים "בראבו", ששודרה בערוץ הילדים. את שירותו בצה"ל עשה כמוזיקאי מצטיין. הופיע לראשונה כמנצח בברלין בסוף שנת 2011 באולם הקונצרטהאוס, בהתראה של שעות ספורות. בשנת 2012 ניצח על תזמורת הקונצרטהאוס של ברלין. בשנת 2013 הופיע לראשונה בסין כפסנתרן – עם קונצ'רטו לפסנתר מס' 3 של רחמנינוב, וכמנצח – עם הסימפוניה הראשונה של מאהלר. הופיע עם כמה מן התזמורות בישראל, בהן התזמורת הפילהרמונית הישראלית תחת שרביטו של זובין מהטה. בשנת 2010 הזמין אותו מהטה להצטרף לסיור של התזמורת הפילהרמונית הישראלית במזרח הרחוק כפסנתרן סולן וכעוזר מנצח. בינואר 2018 הודיעה התזמורת הפילהרמונית הישראלית כי להב שני צפוי להחליף את מהטה עם פרישתו. להב משמש כמנהלה המוזיקלי של התזמורת החל מ-2020. שימש כמנצח אורח ראשי של התזמורת הסימפונית של וינה בעונת הקונצרטים 2017–2018 להב שני הוא בן למנצח מיכאל שני. כיום הוא מתגורר בברלין עם רעייתו, נגנית הקלרינט מירי סעדון. מלגות מטעם קרן התרבות אמריקה-ישראל משנת 2000 ותמיכה של קרן רונן ועמותת צפונות תרבות. תחרות ע"ש מרדכי תורג'מן (2001), תחרות ע"ש פאול בן-חיים (2004) פרס מיוחד בתחרות ואנדום הבינלאומית (2006). מדיה וקבצים בנושא להב שני בוויקישיתוף להב שני, במסד הנתונים הקולנועיים IMDb (באנגלית) להב שני, באתר אפל מיוזיק (באנגלית) להב שני, באתר ספוטיפיי להב שני, באתר AllMusic (באנגלית) להב שני, באתר MusicBrainz (באנגלית) להב שני, באתר Discogs (באנגלית) להב שני באתר התזמורת הפילהרמונית הישראלית הפילהרמונית הישראלית מארחת: המנצח להב שני, ראיון באתר יוטיוב (אורך: 6:28) אינטרמצו עם אריק - להב שני, ראיון באתר יוטיוב (אורך: 27:19) רותי קרן, מאחורי הקלעים - מאחורי המנצח - עם להב שני, שיחה עם להב שני, "מאחורי הקלעים", כאן, 27.7.2018 אורנה לנגר, להב שני בן ה-24, שינצח על הפילהרמונית: "לא מתרגש ולא פוחד" באתר מגפון, 11 ביולי 2013 אמיר מנדל, להב שני: הכוכב העולה בשמי הניצוח בעולם, באתר הארץ, 18 בדצמבר 2016 אמיר מנדל, החלטה אמיצה: להב שני ימונה למנהל המוזיקלי של התזמורת הפילהרמונית הישראלית, באתר הארץ, 17 בינואר 2018 אמיר מנדל, איך הפך להב שני בגיל 29 ליורש של המנהל המוזיקלי המיתולוגי זובין מהטה (ולא רק שלו), באתר הארץ, 15 בפברואר 2018 שגיא בן נון‏, זובין מהטה ויורשו הוצגו לראשונה ביחד: "נביא את הישראלים האיכותיים ביותר", באתר וואלה, 4 באוקטובר 2018 רן פוני, באתי, ראיתי, ניצחתי, באתר ישראל היום, 5 בספטמבר 2021 עמיר קורץ, מאיה נחום שחל, "המוזיקה היא לא רק הסברה בחוץ, היא גם התחלה של איחוד בפנים", באתר כלכליסט, 16 במאי 2024 רן בוקר, "מנצח בן 29 מונה למחליפו של זובין מהטה", באתר ynet, 17 בינואר 2018 אמיר מנדל, להב שני נבחר למנצח הראשי של הפילהרמונית של רוטרדם, באתר הארץ, 24 באוגוסט 2016 אמיר מנדל, איך הפך להב שני בגיל 29 ליורש של המנהל המוזיקלי המיתולוגי זובין מהטה (ולא רק שלו), באתר הארץ, 15 בפברואר 2018 להב שני, מנהל מוזיקלי, באתר התזמורת הפילהרמונית הישראלית